C 257/6
LV
Eiropas Savienības Oficiālais Vēstnesis
4.7.2022.
Tiesas (otrā palāta) 2022. gada 12. maija spriedums – Christoph Klein/Eiropas Komisija (Lieta C-430/20 P) (1) (Apelācija – LESD 265. pants – Prasība sakarā ar bezdarbību – Direktīva 93/42/EEK – Medicīnas ierīces – 8. panta 1. un 2. punkts – Noteikuma par drošību procedūra – Dalībvalsts paziņojums par lēmumu aizliegt kādas medicīnas ierīces laišanu tirgū – Ilglaicīga Eiropas Komisijas nereaģēšana – Lēmuma neesamība – Pieņemamība – Locus standi – Termiņš prasības celšanai – Aicinājums rīkoties saprātīgā termiņā – Labas pārvaldības princips – Eiropas Savienības Vispārējās tiesas pienākums norādīt pamatojumu) (2022/C 257/07) Tiesvedības valoda – vācu Lietas dalībnieki Apelācijas sūdzības iesniedzējs: Christoph Klein (pārstāvji: H.-J. Ahlt, Rechtsanwalt) Otra lietas dalībniece: Eiropas Komisija (pārstāvji: sākotnēji C. Hermes, F. Thiran un M. Jáuregui Gómez, vēlāk C. Hermes un F. Thiran)
Rezolutīvā daļa 1) Atcelt Eiropas Savienības Vispārējās tiesas 2020. gada 2. jūlija rīkojumu Klein/Komisija (T-562/19, EU:T:2020:300), ciktāl kā nepieņemamu tā ir noraidījusi Christoph Klein prasību, kura pamatota ar LESD 265. pantu un ar kuru tiek lūgts konstatēt, ka Eiropas Komisija ir prettiesiski atturējusies no rīcības saistībā ar noteikuma par drošību procedūru, ko 1998. gada 7. janvārī uzsāka Vācijas Federatīvā Republika, kā arī nav pieņēmusi lēmumu atbilstoši Padomes Direktīvai 93/42/EEK (1993. gada 14. jūnijs) par medicīnas ierīcēm attiecībā uz ierīci Inhaler Broncho Air®.
2) Nodot lietu atpakaļ Eiropas Savienības Vispārējai tiesai nolēmuma pieņemšanai pēc būtības.
3) Lēmuma par tiesāšanās izdevumiem pieņemšanu atlikt.
(1)
OV C 371, 3.11.2020.
Tiesas (astotā palāta) 2022. gada 12. maija spriedums (Spetsializiran nakazatelen sad (Bulgārija) lūgums sniegt prejudiciālu nolēmumu) – Tiesvedība, kuru ir sākuši RR, JG (Lieta C-505/20) (1) (Lūgums sniegt prejudiciālu nolēmumu – Tiesu iestāžu sadarbība krimināllietās – Nozieguma rīku un noziedzīgi iegūtu līdzekļu iesaldēšana un konfiskācija Eiropas Savienībā – Direktīva 2014/42/ES – 4. pants – Konfiskācija – 7. pants – Iesaldēšana – 8. pants – Procesuālās garantijas – Kriminālprocesā neiesaistītai personai piederoša īpašuma iesaldēšana un konfiskācija – Valsts tiesiskais regulējums, kurā nav paredzēti trešo personu tiesību aizsardzības līdzekļi tiesvedībā un kurā nav paredzēta minētā īpašuma iespējama atdošana pirms kriminālprocesa beigām) (2022/C 257/08) Tiesvedības valoda – bulgāru Iesniedzējtiesa Spetsializiran nakazatelen sad